CELEX: 62022TN0146
Language: et
Date: 2022-03-16 00:00:00
Title: Kohtuasi T-146/22: 16. märtsil 2022 esitatud hagi – Ryanair versus komisjon

16.5.2022   
            
            
               ET
            
            
               Euroopa Liidu Teataja
            
            
               C 198/56
            
         
      16. märtsil 2022 esitatud hagi – Ryanair versus komisjon
      (Kohtuasi T-146/22)
      (2022/C 198/81)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F.-C. Laprévote, V. Blanc, D. Pérez de Lamo ja S. Rating)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 16. juuli 2021. aasta otsus (EL) riigiabi asjas SA.57116–COVID-19: riigi laenutagatis ja riigilaen KLMile, ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et komisjon jättis abi saaja nõuetekohaselt määratlemata, kui ta (i) järeldas, et KLM oli ainus Madalmaadelt abi saaja, ja (ii) jättis tagamata, et Air France-KLM kontsernile varem antud abi ei tooks kasu või kanduks üle KLMile.
               
            
                  2.
               
               
                  Teine väide, et otsus rikub ELTL erisätteid ja liidu õiguse üldpõhimõtteid, millele tugineb lennutranspordi liberaliseerimine liidus alates 1980ndate lõpust (st diskrimineerimiskeeld, teenuste osutamise vabadus ja asutamisvabadus).
               
            
                  3.
               
               
                  Kolmas väide, et Euroopa Komisjon kuritarvitas võimu ja kohaldas vääralt ELTL artikli 107 lõike 3 punkti b ja oma teatist „Riigiabi ajutine raamistik majanduse toetamiseks praeguse COVID-19 puhangu kontekstis“, kui ta (i) ei käsitlenud tõsiseid raskusi Madalmaade majanduses, ja (ii) jättis kaalumata abi kasulikku mõju ning selle negatiivset mõju kaubandustingimustele ja kahjustamata konkurentsi säilitamisele (nn tasakaalustatuse kriteerium).
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hageja menetlusõigusi.
               
            
                  5.
               
               
                  Viies väide, et komisjon rikkus ELTL artikli 298 lõikest 2 tulenevat põhjendamiskohustust.